Държавен вестник, бр. 39, 2024 г., стр. 11

БРОЙ  39	
Д Ъ Р Ж А В Е Н  В Е С Т Н И К 	
СТР.  11  
(2) Фундаменталните научни изследвания 
представляват експериментална или тео­
ретична работа, предприета основно с цел 
придобиване на нови знания за причините 
за явленията или наблюдаемите факти без 
очаквано пряко търговско приложение или 
използване.
(3) Приложните научни изследвания пред­
ставляват индустриални научни изследвания, 
експериментално развитие или комбинация 
от двете. 
(4) Иновационната дейност включва поре­
дица от действия, предприети с цел създаване 
на иновация в полза на икономиката и об­
ществото, които могат да бъдат изследвания, 
експериментални разработки, подобряване 
или създаване на нови технологични и ор­
ганизационни процеси, продукти и услуги, 
както и финансови и търговски дейности 
на предприятия или организации, които се 
очаква да доведат до иновация.
(5) Иновация е нов или подобрен продукт, 
процес или услуга, или комбинация от тях, 
който се различава значително от своето 
предходно състояние и който е предоставен 
за използване от потенциални потребители 
или е въведен в употреба.
Чл. 3. Този закон има за цел:
1. създаване на условия за насърчаване и 
развитие на научноизследователската и ино­
вационната дейност за получаване на нови 
знания, постигане на научни резултати и за 
създаване на иновации в полза на обществото;
2. създаване на условия за ефективно взаи­
модействие в областта на научните изследва­
ния и иновациите между държавата, висшите 
училища и научните организации, органите на 
местното самоуправление и местната адми­
нистрация, бизнеса и гражданското общество;
3. повишаване на ефективността и кон­
курентоспособността на икономиката на 
страната;
4. осигуряване на благоприятна среда за 
достъп до научноизследователска инфраструк­
тура и нейното оптимално използване;
5. насърчаване на използването в процеса 
на обучение в училищата, висшите училища 
и в научните организации на актуални хипо­
тези, методи, научна информация, резултати 
и изводи от научните изследвания;
6. подобряване на условията за трансфер 
на знания и технологии;
7. активно участие на лицата, заети с на­
учноизследователска и иновационна дейност 
в страната, в международна програмна и 
проектна дейност и в международни мрежи 
и партньорства за научни изследвания и 
иновации;
8. увеличаване на броя и повишаване 
компетентността на лицата, заети с научно­
изследователска и иновационна дейност, и 
осигуряване на равен достъп за повишаване 
на тяхната квалификация;
9. осигуряване на условия за устойчиво 
финансиране на научноизследователската и 
иновационната дейност;
10. повишаване на интереса в обществото 
към науката, иновациите и разпространението 
на научни знания, както и стимулиране на 
предприемаческа култура; 
11. насърчаване на отворената наука и по­
добряване на достъпа до научни публикации 
при спазване на авторските права и други 
права на интелектуалната собственост.
Чл. 4. (1) Научните изследвания и инова­
циите са национален приоритет и имат стра­
тегическо значение за развитието на страната.
(2) Научноизследователската и иноваци­
онната дейност, финансирани с публични 
средства, се основават на принципите за 
свобода на осъществяване, равнопоставеност, 
включително между жените и мъжете, без­
пристрастност, партньорство и съобразяване с 
общоприети етични стандарти на национално 
и европейско ниво и спазване политиката за 
защита на личните данни.
Чл. 5. (1) Научноизследователската дей­
ност, финансирана с публични средства, се 
основава на принципа на отворена наука, без 
това да противоречи на принципите на закрила 
на интелектуалната собственост.
(2) Отворената наука е трансфер на знания 
чрез осигуряване на достъп до научноизсле­
дователски данни и широко разпространение 
на резултатите от научните изследвания, за 
получаването на които е предоставено пуб­
лично финансиране.
Чл. 6. (1) Държавната политика за насър­
чаване на научните изследвания и иновациите 
е насочена към осигуряване на благоприятни 
условия за създаване, развитие и подпомагане 
на научните изследвания и на иновациите и 
се основава на принципите на публичност и 
ефективност.
(2) Държавната политика за насърчаване 
на научноизследователската и иновационната 
дейност обхваща:
1. финансовото насърчаване на научните из­
следвания и иновациите с публични средства;
2. създаването на условия за използване на 
научноизследователския и на иновационния 
потенциал и за тяхното развитие в съответ­
ствие с приоритетните насоки за развитие 
на страната;
3. създаването на условия за защита на 
интелектуалната собственост, получена въз 
основа на научни резултати и знания и на 
иновации;
4. създаване на условия за реализация на 
научните знания, научните резултати и на 
иновациите, както и подпомагане на раз­
пространението им във всички области на 
обществения живот;